Държавен вестник, бр. 73, 2010 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  73
д) неправилно функциониране или неиз­
правност на защитните елементи; 
е) шум в редуктора, сигнализиращ за не­
изправност на червячната двойка;
ж) износени над допустимата норма въжета 
или канали на триещата шайба;
з) липса на осветление в кабината;
и) наличие на вода в шахтената яма;
к) отклонение от точността на спиране на 
кабината;
л) други неизправности, посочени в ин­
струкцията за експлоатация;
3. ако не са регистрирани пред органите 
за технически надзор;
4. когато на повдигателните съоръжения 
не е извършен технически преглед съгласно 
чл. 108, ал. 1, т. 2 или 3;
5. когато в акта за първоначален техниче­
ски преглед или в ревизионен акт е вписано 
заключение, че съоръжението не е годно за 
безопасна експлоатация;
6. ако повдигателното съоръжение няма 
нанесена маркировка за съответствие със 
съществените изисквания на приложимите 
наредби по чл. 7 от ЗТИП, когато такава се 
изисква.
(2) В случаите по ал. 1 лицата, които под­
държат съоръженията, със съдействието на   
ползвателя трябва да прекратят незабавно 
достъпа до повдигателното съоръжение и да 
сигнализират и обезопасят опасните зони.
(3) Ползвателят на повдигателно съоръже­
ние по чл. 2, ал. 1, т. 8 и лицето, което под­
държа съоръжението, са длъжни да заключват 
машинното помещение.
Чл. 81. (1) Лицата, които поддържат пов­
дигателни съоръжения по чл. 2, ал. 1, т. 8, 
са длъжни:
1. да инструктират срещу подпис  ползва­
телите или техен представител за условията 
за безопасна експлоатация на повдигателните 
съоръжения;
2. да извършват най-малко веднъж на един 
месец функционални проверки за изправността 
и действието на повдигателното съоръжение 
и защитните му елементи, които се докумен­
тират в дневника по чл. 53, ал. 2;
3. да осигурят 24-часово непрекъснато 
аварийно обслужване на повдигателното съ­
оръжение, което включва освобождаване на 
пътниците при аварийно спиране на кабината 
и оказване на помощ при аварии и злополуки;
4. при извършване на функционални про­
верки, поддръжка, ремонт или преустройство 
на повдигателните съоръжения да поставят на 
всяка шахтена врата табела с надпис „Повди­
гателното съоръжение е в ремонт – ползването 
му е забранено!“
(2) Аварийното обслужване по ал. 1, т. 3 
трябва да се извършва в срок до един час 
от получаването на сигнал за авария или 
злополука.
(3) Лицата, които поддържат повдигателни 
съоръжения по чл. 2, ал. 1, т. 8, трябва да 
поставят в кабината или платформата здраво 
закрепена табела, която съдържа:
1. указания за ползване на повдигателното 
съоръжение и за поведението на ползващите 
го при аварии и злополуки;
2. забрана за самостоятелно ползване на 
повдигателното съоръжение от деца до 7-го­
дишна възраст;
3. номера на телефона, на който да се 
съобщава за забелязани неизправности или 
аварии или за необходимост от освобождаване 
на пътници.
Чл. 82. (1) Повърхностите на повдига­
телните съоръжения, както и площадките и 
стълбите, използвани за тяхното обслужване, 
трябва да се защитят срещу корозия по под­
ходящ начин през целия период на експлоа­
тацията им.
(2) Антикорозионните покрития на повдига­
телните съоръжения трябва да имат следните 
физико-механични характеристики:
1. механична якост, която да осигури за­
пазване на покритието по време на монтажа 
и експлоатацията на съоръжението;
2. пластичност, която да осигури поема­
нето на деформациите при въздействието на 
ниски или високи температури при монтажа 
и експлоатацията на съоръжението;
3. добра адхезия към метала;
4. устойчивост на биологично въздействие;
5. влагоустойчивост.
Чл. 83. Физическите и юридическите лица, 
които извършват изкопни работи в близост 
до монтирани или разположени повдигателни 
съоръжения, са длъжни да спазват разстоя­
нията между повдигателното съоръжение и 
изкопите, посочени в приложение № 1.
Чл. 84. Ползвателят, лицата, които упра­
вляват повдигателните съоръжения, и лицата, 
които поддържат повдигателните съоръжения, 
са длъжни да не допускат експлоатацията на 
повдигателни съоръжения, чиито елементи, 
възли или части подлежат на бракуване, както 
и с отклонения на релсовия път, по-големи 
от определените в проекта по чл. 27, ал. 1 и/
или в приложения № 2 и 3.
Раздел ІІІ
Норми за бракуване
Чл. 85. Елементи, възли или части на пов­
дигателните съоръжения се бракуват съгласно 
нормите в този раздел, ако в документацията 
на съоръженията не са посочени други норми.
Чл. 86. Стоманените въжета на повди­
гателни съоръжения по чл. 2, ал. 1, т. 1 – 4 
се бракуват съгласно нормите, определени в 
БДС ISO 4309.